สรุปรายละเอียดข้อตกลง หรือของการประชุมที่กรุงโคเปนเฮเกน
ข้อตกลงจากกรุงโคเปนเฮเกน ไม่เป็นไปตามที่คาดหวังของประเทศกำลังพัฒนาบางประเทศ รวมทั้งหน่วยงาน NGO ที่อยากให้มีการดำเนินงานอย่างเป็นแก่นสา
ประธานาธิบดีสหรัฐบารัค โอบามา ซึ่งนำในการไกล่เกลี่ยให้มีข้อตกลงนั้น กล่าวว่า ประเทศร่ำรวยกับประเทศกำลังพัฒนา ได้บรรลุความตกลงที่มีความสำคัญและเป็นความก้าวหน้าอย่างที่ไม่มีมาก่อน ประธานาธิบดีโอบามากล่าวว่าเป็นครั้งแรกในประวัติศาสตร์ที่เศรษฐกิจใหญ่ๆ มาร่วมกันรับความรับผิดชอบ ที่จะทำงานรับมือกับภัยคุกคามจากการเปลี่ยนแปลงของสภาพภูมิอากาศ ข้อตกลงที่ประธานาธิบดีสหรัฐบารัคโอบามา กับประเทศจีนและอีกหลายประเทศไกล่เกลี่ย ให้มีขึ้นในช่วงสุดท้ายของการประชุมในวันศุกร์นั้นเสนอให้จัดตั้งโครงการความช่วยเหลือ แก่ประเทศยากจนในการเตรียมรับสภาพการณ์ แม้จะมีข้อเสนอให้มีการลดการก่อให้เกิดก๊าซเรือนกระจกลงเป็นปริมาณมาก แต่ก็ไม่ได้มีกำหนดกฏเกณฑ์ใดๆ ให้ประเทศต่างๆ ทำตามนั้นซึ่งเป็นเรื่องที่จะต้องเจรจากันต่อไปในปีหน้า อย่างไรก็ตามข้อตกลงนั้น กำหนดให้ประเทศต่างๆ เสนอรายการการดำเนินงาน ในการลดการก่อให้เกิดก๊าซเรือนกระจกและระบุปริมาณ และยินยอมให้มีการตรวจสอบได้ บรรดาประเทศที่ก่อให้เกิดก๊าซเรือนกระจกรายใหญ่ๆเสนอแผนการที่จะลดการก่อให้เกิดก๊าซดังกล่าว ตั้งแต่การประชุมนี้จะเริ่มขึ้น แม้ข้อตกลงนี้ ยังห่างไกลจากสิ่งที่บรรดานักอนุรักษ์สิ่งแวดล้อมและประเทศกำลังพัฒนาเรียกร้อง แต่ก็บ่งชี้ว่า ประเทศร่ำรวยกับประเทศยากจน พร้อมที่จะร่วมมือกันอย่างใกล้ชิดยิ่งขึ้นในเรื่องนี้ ประเทศกำลังพัฒนาตกลงที่จะเสนอรายงานทุกๆ 2 ปีเกี่ยวกับการดำเนินงานประเทศร่ำรวยจะให้ทุนช่วยเหลือประเทศยากจนปีละ 10,000 ล้านดอลล่าร์สำหรับโครงการ 3 ปีในการเตรียมรับผลกระทบ จากความเปลี่ยนแปลงของสภาพภูมิอากาศและพัฒนาพลังงานสะอาด และตั้งเป้าหมายระดมทุนปีละ 100,000 ล้านดอลล่าร์ภายใน 10ปีข้างหน้า สำหรับการปรับตัวเพื่อรับสภาพการณ์ กำหนดต่อไป สำหรับการบรรลุความตกลงและทำสันธิสัญญาเรื่องนี้ จะเป็นในการประชุมของสหประชาชาติ ที่กรุงเม็กซิโกซิตี้ในปีหน้า